Ողջունելով Կառավարության կողմից ընտրախախտումների համար սահմանված պատժի խստացումը՝ ՀՀ ԱԺ պատգամավորներն իրենց ելույթներում եւ հարցադրումներում անդրադարձել են ընտրողի կողմից կաշառքի առաջարկը կամ խոստումն ընդունելը, կաշառք խնդրելը, ընտրողին կաշառք առաջարկելը, սեփական քվեարկության գաղտնիությունը դիտավորությամբ խախտելը հասկացությունների, քարոզչության հետ միաժամանակ բարեգործություն իրականացնելու, ընտրակաշառք բաժանելու հարցում ապացուցողական բազայի հստակեցման անհրաժեշտությանը: Անդրադարձ է կատարվել նաեւ նախագծի կանխատեսելիության եւ որոշակիության հարցին, հանրային իրազեկման կարեւորությանը: